મને પ્રેમમાં જે દુઃખી થયા હોય તેવા અનેક લોકોનાં ઈ-મેઈલ મળે છે અને હું એવા અનેક લોકોને પણ મળ્યો છું કે જેઓ ખુબ જ દુઃખી હોય કેમ કે તેમનો સંબધ બરાબર ચાલી નથી રહ્યો હોતો. અમુક લોકો ફરીયોદો કર્યે રાખે છે તેમ છતાં પણ સહજીવન જાળવી રાખે છે, અમુક બહુ જ ઓછા લોકો એવા પણ હોય છે કે જે બધું સરખું કરી જાણે છે, અને અનેક એવાં પણ હોય છે કે જેઓ પોતાનાં જીવનમાં શાંતિની પુન:સ્થાપના માટે એકબીજાથી છુટા પડી જતાં હોય છે. “પુરુષો માટે અમને સમજવાનું આટલું કઠીન કેમ હોય છે?” એક સમુદાય વતી એક આગળ પડતી સ્ત્રીએ મને એકવાર પૂછેલું. “અમે કોઈને પ્રેમ કરીએ અને કોઈ અમને વળતો પ્રેમ કરે, બસ આટલું જ તો અમારે જોઈતું હોય છે.”